**Den palestinske selvstyremyndigheten** (**PNA**) er en delvis autonom styresmakt for Staten Palestina, som formelt styrer det meste av Vestbredden og Gazastripen. Området omtales i dagligtalen som Palestina og grenser til statene Israel, Jordan og Egypt. Styresmakten har observatørstatus i FN.

Folketallet var i 2008 på 4,1 millioner.

I januar 1996 avholdt den palestinske befolkningen på Vestbredden og Gaza sitt første demokratiske valg i historien. Yasir Arafat ble valgt til president med klart flertall. Mahmoud Abbas har vært president siden 2005.

Historie
--------

Vestbredden og Gazastripen ble etter den Den arabisk-israelske krig 1948, okkupert av Jordan og Egypt. I seksdagerskrigen i 1967 ble områdene erobret av Israel.

I forbindelse med Oslo-avtalen i 1993 ble Den palestinske selvstyremyndigheten opprettet. Denne var ment å ha midlertidig status, og skulle erstattes med en mer formell regjering når den endelige avtalen var i havn. Senere forsøk på å få i stand en endelig avtale har strandet, senest med Camp David-forhandlingene i 2000.

Mahmoud Abbas ble i 2005 valgt til president for den palestinske selvstyremyndigheten.

Hamas vant valget til Palestinas lovgivende forsamling i 2006 og dannet regjering med Ismail Haniyeh som statsminister. Den nye regjeringen ble fordømt internasjonalt fordi Hamas ikke vil anerkjenne Israel. I mars 2007 ble det dannet en samlingsregjering som inkluderte Hamas og Fatah. Samlingsregjeringen brøt sammen i juni 2007 etter kamper mellom Hamas og Fatah som endte med at Hamas tok full kontroll på Gazastripen. Som følge av dette ble Haniyeh avskjediget av Abbas som utnevnte Salam Fayyad som ny statsminister. Fayyads regjering er anerkjent internasjonalt og av Israel, men Haniyeh gjør fortsatt krav på å være regjeringssjef og blir anerkjent på Gazastripen.

Abbas' presidentperiode utløp 9. januar 2009. Han har likevel blitt sittende i påvente at et nytt presidentvalg kan avholdes, Hamas anser imidlertid at han opphørte å være president på denne datoen og at presidenten i Palestinas lovgivende forsamling er rettmessig fungerende president.

Byer
----

* Betlehem
* Gaza
* Ramallah
* Tulkram
* Qalqilia
* Jenin
* Jeriko
* Nablus
* Rawabi, under bygging

Økonomi
-------

| Økonomiske nøkkeltall | Verdi |  % av BNP | År, kilde |
| --- | --- | --- | --- |
| BNP | 4,24 mrd US$ |  | 2006, *UN Statistics* |
| BNP (vekst) 2005 | 4,90 % |  | 2005, *UN Statistics* |
| BNP (vekst) 2006 | 4,0 % |  | 2006, *UN Statistics* |
| Konsumpriser | 3,0 % |  | 2003, *UNDP Database* |
| Handelsbalanse | -2,24 mrd US$ |  | 2006, *UN Statistics* |
| Betalingsbalanse |  |  |  |
| Utviklingshjelp | 1,10 mrd US$ |  | 2005, *UNDP Database* |
| Emigrantoverføringer | 1,27 mrd US$ | 30,0% | 2006, *IFAD* / Inter-American Development Bank |
| BNP per innb | 1.129 US$ |  | 2005, *UNDP Database* |

Se også
-------

* Palestina
* PLO
* De palestinske territoriene
* Midtøsten-konflikten
* Jødedom
* Samaritansk religion
* Sionisme

Referanser
----------

1. ↑  Håpets by for fremtidens Palestina. NRK, 22 mai 2010

Eksterne lenker
---------------

* Offisielt nettsted Rediger på Wikidata

* (en) Palestinian National Authority – kategori av bilder, video eller lyd på Commons Rediger på Wikidata
* PNA
* Fellesutvalget for Palestina
* Ungdom For Fritt Palestina
* Palestinakomiteen i Norge
* En portal om den palestinske grunnloven

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** Nationalencyklopedin **·** VIAF **·** LCCN **·** ISNI **·** BNF **·** BNF (data) **·** SUDOC **·** NLA **·** NKC
 |